روسیانین ساوونما ناظیری سرگئی شویگو اؤلکه‌سی‌نین ائرمنیستان اوردوسونون مدرنلشدیریلمه‌سی و اوردودا اصلاحات‌لارین آپاریلماسینا کمکینی داوام ائتدیرمه‌یه حاضیر اولدوغونو بیلدیریب.
شویگو پایتاخت موسکوادا ائرمنیستانین یئنی تعیین اولونموش ساوونما ناظیری آرشاک کاراپتیان ایله گؤروشوب.
ائرمنیستانلا هم ایکی طرف‌لی، هم ده کولکتیو تهلوکه‌سیزلیک موقاویله‌سی تشکیلاتی (KTMT) سویه‌سینده قارشی‌لیق‌لی فعالیته اهمیت وئردیک‌لرینی ایفاده ائدن شویگو "ائرمنیستان سلاح‌لی قوه‌لری‌نین مدرنلشدیریلمه‌سی و اوردودا اصلاحات‌لارین آپاریلماسینا کمکی داوام ائتدیرمه‌یه حاضیریق" دئییب.
روسیا بازاسی‌نین ائرمنیستاندا یئرلشدیگینی قئید ائدن شویگو "ائرمنیستان گونئی قافقازدا تهلوکسیزلیگین تامین ائدیلمه‌سینده روسیانین اساس متفیقی و طرفداشی‌دیر. بیز بو بؤلگه‌ده ثابیتلیگین قورونماسیندا سون درجه ماراقلیییق" دئیه بیلدیریب.
ائرمنیستانین ساوونما ناظیری کاراپتیان دا روسیانین اؤلکه‌سی اوچون استراتژی متفیق اولدوغونو وورغولایا‌راق،
"بیز روسیا ایله سیخ و ثمره‌لی امکداشلیغا حاضیریق" ایفاده‌لردن ایستیفاده ائدیب.
